CELEX: 62017TN0614
Language: lv
Date: 2017-09-07 00:00:00
Title: Lieta T-614/17: Prasība, kas celta 2017. gada 7. septembrī – Bonnafous/EACEA

6.11.2017   
            
            
               LV
            
            
               Eiropas Savienības Oficiālais Vēstnesis
            
            
               C 374/45
            
         Prasība, kas celta 2017. gada 7. septembrī – Bonnafous/EACEA
   
   (Lieta T-614/17)
   (2017/C 374/68)
   Tiesvedības valoda – franču
   
      Lietas dalībnieki
   
   
      Prasītāja: Laurence Bonnafous (Brisele, Beļģija) (pārstāvji – S. Rodrigues un A. Blot, advokāti)
   
      Atbildētāja: Izglītības, audiovizuālās jomas un kultūras izpildaģentūra
   
      Prasījumi
   
   Prasītāja lūdz Vispārējo tiesu:
   
               —
            
            
               atzīt šo prasību par pieņemamu un pamatotu;
            
         līdz ar to:
   
               —
            
            
               atcelt 2016. gada 14. novembra lēmumu par prasītājas atlaišanu;
            
         
               —
            
            
               atcelt institūcijas, kura ir pilnvarota noslēgt darba līgumus, 2017. gada 2. jūnija lēmumu, ar kuru ir noraidīta prasītājas 2017. gada 3. februāra sūdzība;
            
         
               —
            
            
               piešķirt prasītājai summu EUR 15 000 apmērā par nodarīto morālo kaitējumu;
            
         
               —
            
            
               piespriest atbildētājai atlīdzināt visus tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza piecus pamatus.
   
               1.
            
            
               Ar pirmo pamatu tiek apgalvots EAEK līguma 84. panta pārkāpums, atbildētājas aģentūras pieļauti procesuāli pārkāpumi, labas pārvaldības principa un pienākuma ņemt vērā ierēdņu intereses neievērošana, kā arī prasītājas tiesību uz aizstāvību un it īpaši tiesību tikt uzklausītai pārkāpums.
            
         
               2.
            
            
               Ar otro pamatu tiek apgalvota normālu apstākļu neesamība pārbaudes laikā, kā arī labas pārvaldības principa un pienākuma ņemt vērā ierēdņu intereses neievērošana.
            
         
               3.
            
            
               Ar trešo pamatu tiek apgalvota skaidri definētu mērķu neesamība, EAEK līguma 80. panta pārkāpums, kā arī saistības starp IV funkciju grupu un prasītājai uzticētajiem uzdevumiem principa neievērošana.
            
         
               4.
            
            
               Ar ceturto pamatu tiek apgalvots, ka ziņojums par pārbaudes laiku esot balstīts uz acīmredzami kļūdainu pamatojumu.
            
         
               5.
            
            
               Ar piekto pamatu tiek apgalvota pienākuma ņemt vērā ierēdņu intereses neievērošana un labas pārvaldības principa pārkāpums, kā arī pilnvaru nepareiza izmantošana.